Φραγκίσκος Χάουαρντ (αξιωματικός Βρετανικού Στρατού, γενν. 1848)

Ο υποστράτηγος σερ Φραγκίσκος Χάουαρντ, αγγλ.: sir Francis Howard, KCB, KCMG, DL (26 Μαρτίου 1848 – 21 Μαρτίου 1930) ήταν αξιωματικός του Βρετανικού Στρατού στα τέλη του 19ου και στις αρχές του 20ού αι. Ήταν μέλος της αριστοκρατικής Οικογένειας Χάουαρντ, μίας με επιρροή της καθολικής αριστοκρατίας. 

 Πρώιμη ζωή 
Ο Χάουαρντ γεννήθηκε στο Βερολίνο, νεότερος γιος του διπλωμάτη σερ Ερρίκου Φραγκίσκου Χάουαρντ (1809–1898) και της 2ης συζύγου του, βαρόνης Μαρίας Ερνεστίνης φον ντερ Σούλενμπουργκ. Ο μεγαλύτερος αδελφός του ήταν ένας άλλος διπλωμάτης, ο σερ Ερρίκος Χάουαρντ (1843–1921). 

Ο Χάουαρντ ήταν απόγονος των Δουκών του Νόρφολκ μέσω του λόρδου Γουλιέλμου Χάουαρντ, νεότερου γιου του Θωμά Χάουαρντ, 4ου δούκα του Νόρφολκ, από τη 2η σύζυγό του. 

 Στρατιωτική σταδιοδρομία 
Ο Χάουαρντ κατατάχθηκε στην Ταξιαρχία Τυφεκιοφόρων το 1866.  Συμμετείχε στην Αποστολή Τζοουάκι στην Ινδία το 1877, και στη συνέχεια, κατά τη διάρκεια του πολέμου στο Αφγανιστάν, στις Αποστολές της Κοιλάδας του Μπαζάαρι και του Λάγκμαν το 1878 και το 1879, Sir Francis Howard Liddell Hart Centre for Military Archives και σε επιχειρήσεις στην Άνω Βιρμανία μεταξύ 1887 και 1889. 

Το 1894 διορίστηκε διοικητής του 2ου τάγματος της Ταξιαρχίας Τυφεκιοφόρων, το οποίο διοικούσε στην εκστρατεία του Σουδάν το 1898, συμπεριλαμβανομένης της Μάχης του Ομντουρμάν,  και στη συνέχεια στην Κρήτη. 

Κατά τη διάρκεια του Β΄ Πολέμου των Μπόερ, ήταν Διοικητής της 8ης Ταξιαρχίας, και συμμετείχε στην Άμυνα του Λέιντισμιθ το 1900.  Αργότερα υπηρέτησε στο Επιτελείο, και τοποθετήθηκε σε μισή αμοιβή στις 26 Δεκεμβρίου 1900. 

Στις αρχές του 1903 συμμετείχε στην ειδική αποστολή (με επικεφαλής τον λόρδο Ντάουν), που ανατέθηκε από τον βασιλιά για να ταξιδεύει στο Ιράν, για να απονείμει στον Σάχη Μοζαφάρ αντ-Ντιν τα διακριτικά του Τάγματος της Περικνημίδος. 

Διορίστηκε Γενικός Επιθεωρητής Βοηθητικών Δυνάμεων και Στρατολόγησης στο Γραφείο Πολέμου το 1903, και στη συνέχεια Διοικητής της Βορειοδυτικής Περιφέρειας το 1904.  Διορίστηκε Γενικός Αξιωματικός Αρχηγός στη Δυτική Διοίκηση το 1905, και αποστρατεύτηκε το 1907.  Ανακλήθηκε ως Επιθεωρητής Πεζικού κατά τη διάρκεια του Α' Παγκοσμίου Πολέμου.  Στις 9 Δεκεμβρίου 1919 ο Χάουαρντ διορίστηκε αναπληρωτής υπολοχαγός του Γκλόστερσιρ. 

Ο Χάουαρντ κατείχε μία σειρά από τιμητικές στρατιωτικές θέσεις, συμπεριλαμβανομένων αυτών του βοηθού της βασίλισσας (1895), του συνταγματάρχη του Συντάγματος του Γκλόστερσιρ (1912–13) και του συνταγματάρχη-διοικητή της 2ης Ταξιαρχίας Τυφεκιοφόρων του Τάγματος (μέχρι τον Ιούνιο του 1921). 

Το 1924 ο Χάουαρντ δημοσίευσε τα απομνημονεύματά του, με τίτλο Αναμνήσεις, 1848–1890. 

 Οικογένεια 
Το 1895 ο Χάουαρντ νυμφεύτηκε την Γκέρτρουντ Τζέιν Μπόιντ, κόρη του Χιου Κόνινγκχαμ Μπόιντ. Απέκτησαν έναν γιο και μία κόρη. 
 Φραγκίσκος (2 Φεβρουαρίου 1896 – 16 Ιουνίου 1903), απεβίωσε 7 ετών στο Κάστρο Θόρνμπερυ.
 Μάρτζορυ (9 Αυγούστου 1903 – 3 Αυγούστου 1982), παντρεύτηκε το 1931 τον εντιμότατο Γεώργιο Ιωάννη Θεόδωρο Χάυντ Βίλιερς (1891–1942), εγγονό του Γεωργίου Βίλιερς 4ου κόμη του Κλάρεντον και αδελφό του Εδουάρδου 5ου κόμη του Κλάρεντον.

 Διακρίσεις 
 Ταξιάρχης του Τάγματος του Αστέρα της Ρουμανίας 1892 
 Σύντροφος του Τάγματος του Λουτρού (CB) 22 Ιουνίου 1897, Τιμητικές Διαμαντένιες Τιμές του 1897 
 Σύντροφος του Τάγματος των Αγίων Μιχαήλ και Γεωργίου (CMG) το 1899, μετά την υπηρεσία του στην Κρήτη 
 Ιππότης Ταξιάρχης του Τάγματος του Μπαθ (KCB) 29 Νοεμβρίου 1900, σε αναγνώριση των υπηρεσιών του σε σχέση με την Εκστρατεία στη Νότια Αφρική 1899–1900 
 Ταξιάρχης του Τάγματος του Αγίου Μιχαήλ (Βαυαρία) 1902 
 Ιππότης Ταξιάρχης του Τάγματος των Αγίων Μιχαήλ και Γεωργίου (KCMG) 1917 

 Αναφορές 

Κατηγορία:Οικογένεια Χάουαρντ (αγγλική αριστοκρατία)